b'\n_START_ARTICLE_\nSistem politic mixt\n_START_PARAGRAPH_\nRegim politic mixt (sau\xc2\xa0constitu\xc8\x9bia mixt\xc4\x83) este o form\xc4\x83 de guvernare care combin\xc4\x83 elemente ale democra\xc8\x9biei\xc2\xa0(organizare politic\xc4\x83), aristocra\xc8\x9biei\xc2\xa0\xc8\x99i monarhiei, f\xc4\x83c\xc3\xa2nd imposibile situa\xc8\x9biile \xc3\xaen care acestea degenereaz\xc4\x83 \xc3\xaen\xc2\xa0anarhie\xc2\xa0- lipsa oric\xc4\x83rei forme de organizare politic\xc4\x83, oligarhie sau dictatur\xc4\x83.\xc2\xa0Conceptul a luat amploare \xc3\xaen timpul perioadei clasice a antichit\xc4\x83\xc8\x9bii cu scopul de\xc2\xa0a descrie stabilitatea, inovarea \xc8\x99i succesul republicii ca form\xc4\x83 de guvernare dup\xc4\x83 Constitu\xc8\x9bia roman\xc4\x83.\xc2\xa0_NEWLINE_Spre deosebire de democra\xc8\x9bia clasic\xc4\x83, aristocra\xc8\x9bie sau monarhie, \xc3\xaentr-un regim politic mixt conduc\xc4\x83torii sunt ale\xc8\x99i de cet\xc4\x83\xc8\x9beni \xc8\x99i nu \xc3\xae\xc8\x99i ob\xc8\x9bin func\xc8\x9bia prin mo\xc8\x99tenire sau prin tragere la sor\xc8\x9bi (pe vremea greco-romanilor, tragerea la sor\xc8\x9bi era folosit\xc4\x83 pentru alegerea cet\xc4\x83\xc8\x9benilor \xc3\xaen func\xc8\x9bii publice, fiind considerat\xc4\x83, de regul\xc4\x83, drept principala caracteristic\xc4\x83 a democra\xc8\x9biei ateniene)._NEWLINE_Conceptul de regim politic mixt a fost studiat \xc3\xaen timpul\xc2\xa0Rena\xc8\x99terii \xc8\x99i al\xc2\xa0Iluminismului de  Niccol\xc3\xb2 Machiavelli, Giambattista Vico, Immanuel Kant, Thomas Hobbes. Aceast\xc4\x83 no\xc8\x9biune a fost \xc8\x99i r\xc4\x83m\xc3\xa2ne o teorie foarte important\xc4\x83\xc2\xa0\xc3\xaen r\xc3\xa2ndul sus\xc8\x9bin\xc4\x83torilor\xc2\xa0republicanismului. Diferite \xc8\x99coli au descris sistemele politice moderne precum\xc2\xa0UE \xc8\x99i SUA, ca av\xc3\xa2nd constitu\xc8\x9bii mixte.\n_START_SECTION_\nEpoca roman\xc4\x83\n_START_PARAGRAPH_\nModelul ideal de mixt a fost promovat de Polybius, care considera Republica Roman\xc4\x83\xc2\xa0o manifestare a teoriei lui Aristotel (Millar, 2002). Monarhia a fost reprezentat\xc4\x83 de consuli, aristocra\xc8\x9bia de\xc2\xa0Senat, iar democra\xc8\x9bia reprezentat\xc4\x83 de alegeri \xc8\x99i marile \xc3\xaentruniri publice ale\xc2\xa0adun\xc4\x83rilor romane. Fiecare institu\xc8\x9bie le completeaz\xc4\x83 \xc8\x99i le verific\xc4\x83 pe celelalte, cu scopul de a garanta stabilitatea \xc8\x99i prosperitatea. Polybius era foarte influent, iar\xc2\xa0Cicero\xc2\xa0a fost unul dintre cei care i-au \xc3\xaembr\xc4\x83\xc8\x9bi\xc8\x99at ideile. (Millar, 2002).\n_START_SECTION_\nEvul Mediu\n_START_PARAGRAPH_\nSf\xc3\xa2ntul Toma de Aquino\xc2\xa0a afirmat \xc3\xaen scrisoarea sa, Despre Regalitate,\xc2\xa0c\xc4\x83 o monarhie care are at\xc3\xa2tea limite stabilite de aristocra\xc8\x9bie, c\xc3\xa2t \xc8\x99i elemente democratice, este cea mai bun\xc4\x83 \xc8\x99i dreapt\xc4\x83 form\xc4\x83 de guvernare. De\xc2\xa0asemenea, el a subliniat c\xc4\x83 monarhul are datoria s\xc4\x83 sus\xc8\x9bin\xc4\x83\xc2\xa0dreptul natural \xc8\x99i divin \xc8\x99i s\xc4\x83 respecte limitele care \xc3\xaei sunt impuse de tradi\xc8\x9bie \xc8\x99i legea \xc3\xaen vigoare.\n_START_SECTION_\nRena\xc8\x99terea, Reforma \xc8\x99i Iluminismul\n_START_PARAGRAPH_\nCicero a devenit extrem de apreciat \xc3\xaen timpul Rena\xc8\x99terii \xc8\x99i multe dintre ideile sale au fost adoptate. Polybius a fost \xc8\x99i el reconsiderat, iar adoptarea ideii de regim politic mixt a devenit un aspect central al \xc8\x99tiin\xc8\x9bei politice din perioada Rena\xc8\x99terii, integrat \xc3\xaen no\xc8\x9biunea de\xc2\xa0republicanism\xc2\xa0care era \xc3\xaen curs de dezvoltare. \xc3\x8en scopul de a reduce abuzul de putere politic\xc4\x83, Jean Calvin a recomandat un amestec de aristocra\xc8\x9bie \xc8\x99i democra\xc8\x9bie drept cea mai bun\xc4\x83 form\xc4\x83 de guvernare. Acesta a glorificat avantajele democra\xc8\x9biei: \xe2\x80\x9eFaptul c\xc4\x83 Dumnezeu le permite oamenilor s\xc4\x83 \xc3\xae\xc8\x99i aleag\xc4\x83 conduc\xc4\x83torii \xc8\x99i magistra\xc8\x9bii este un dar nepre\xc8\x9buit". Pentru a proteja \xc3\xaen continuare drepturile \xc8\x99i libert\xc4\x83\xc8\x9bile oamenilor de r\xc3\xa2nd, Calvin a optat \xc8\x99i pentru divizarea puterii \xc3\xaen c\xc3\xa2teva institu\xc8\x9bii politice (separarea puterilor \xc3\xaen stat).\xc2\xa0Teoriile privind regimul mixt\xc2\xa0au devenit extrem de r\xc4\x83sp\xc3\xa2ndite \xc3\xaen perioada\xc2\xa0Iluminismului\xc2\xa0\xc8\x99i au fost discutate \xc3\xaen detaliu de Thomas Hobbes, John Locke, Giambattista Vico, Montesquieu, Rousseau\xc2\xa0\xc8\x99i Kant. Cu excep\xc8\x9bia contemporanilor\xc2\xa0s\xc4\x83i, doar Montesquieu a devenit cunoscut peste tot drept autorul conceptului de separare a puterilor (chiar dac\xc4\x83 acesta a vorbit mai degrab\xc4\x83 despre \xe2\x80\x9edistribu\xc8\x9bia" lor)._NEWLINE_Potrivit unor savan\xc8\x9bi precum Heinrich August Winkler, no\xc8\x9biunea de regim mixt i-a influen\xc8\x9bat \xc8\x99i pe scriitorii\xc2\xa0Constitu\xc8\x9biei Statelor Unite ale Americii,\xc2\xa0care \xc8\x99i-au fondat, \xc3\xaen parte, ideea de control \xc8\x99i echilibru pe teoria antic\xc4\x83.\xc2\xa0Constitu\xc8\x9bia Marii Britanii din perioada Epocii Victoriene, \xc3\xaen care Parlamentul era compus din suveran (monarhie), Camera Lorzilor (aristocra\xc8\x9bie) \xc8\x99i Camera Comunelor (democra\xc8\x9bie), este un prim exemplu de constitu\xc8\x9bie mixt\xc4\x83 din secolul al XIX-lea.\xc2\xa0Acest sistem politic \xc3\xae\xc8\x99i are originile \xc3\xaen Anglia secolului al XVII-lea, \xc3\xaen urma a dou\xc4\x83 evenimente str\xc3\xa2ns legate \xc3\xaentre ele. Primul eveniment a fost reprezentat de o serie de revolu\xc8\x9bii politice:\xc2\xa0R\xc4\x83zboiul Civil Englez\xc2\xa0(Revolu\xc8\x9bia Puritan\xc4\x83), Exclusion Bill din 1679-1681 \xc8\x99i\xc2\xa0Revolu\xc8\x9bia Glorioas\xc4\x83\xc2\xa0din 1688. Al doilea eveniment a fost reprezentat de o dezbatere public\xc4\x83 intens\xc4\x83 cu privire la cea mai bun\xc4\x83, mai liberal\xc4\x83 \xc8\x99i mai stabil\xc4\x83 form\xc4\x83 de guvernare. Cei mai importan\xc8\x9bi adep\xc8\x9bi au fost: John Milton, John Locke, Algernon Sidney \xc8\x99i James Harrington.\xc2\xa0G\xc3\xa2ndirea lor a devenit baza ideologiei radicale a partidului politic conservator \xe2\x80\x9eWhig\xe2\x80\x9d, descriind dou\xc4\x83 tipuri de amenin\xc8\x9bare a libert\xc4\x83\xc8\x9bii politice: degradarea social\xc4\x83, care a condus la succesul unor conduc\xc4\x83tori nepotrivi\xc8\x9bi \xc8\x99i despotici \xc8\x99i \xc3\xaenc\xc4\x83lcarea autorit\xc4\x83\xc8\x9bii legislative de c\xc4\x83tre executiv, adic\xc4\x83 o tentativ\xc4\x83 de a limita libertatea protejat\xc4\x83 de regimul mixt. Revolu\xc8\x9bia American\xc4\x83\xc2\xa0a scos la iveal\xc4\x83 faptul c\xc4\x83 aceast\xc4\x83 perspectiv\xc4\x83 radical\xc4\x83 a  privind politica s-a \xc3\xaenr\xc4\x83d\xc4\x83cinat ad\xc3\xa2nc \xc3\xaen modul de g\xc3\xa2ndire americanilor. [...] Concep\xc8\x9biile extreme ale acestui cu privire la politic\xc4\x83 au atras sus\xc8\x9bin\xc4\x83tori \xc3\xaen toat\xc4\x83 America, \xc3\xaentruc\xc3\xa2t corespundeau intereselor tradi\xc8\x9bionale ale\xc2\xa0Protestantismului,\xc2\xa0care au fost \xc3\xaentotdeauna apropiate de\xc2\xa0Puritanism. Dec\xc4\x83derea moral\xc4\x83 care a amenin\xc8\x9ba guvernarea liberal\xc4\x83 nu a fost ceva neobi\xc8\x99nuit pentru cei ai c\xc4\x83ror str\xc4\x83mo\xc8\x99i au fugit din Anglia mai departe de imoral."\xc2\xa0Membrii partidului Whig din secolul al XVIII-lea\xc2\xa0sau reformatorii din Commonwealth,\xc2\xa0precum John Trenchard, Thomas Gordon \xc8\x99i Benjamin Hoadly\xc2\xa0\xe2\x80\x9eau aprobat constitu\xc8\x9bia mixt\xc4\x83 format\xc4\x83 din monarhie, aristocra\xc8\x9bie \xc8\x99i democra\xc8\x9bie \xc8\x99i au \xc3\xaencredin\xc8\x9bat acestui sistem libertatea Marii Britanii. La fel ca \xc8\x99i Locke, ei au solicitat cu insisten\xc8\x9b\xc4\x83 o stare fireasc\xc4\x83 de provenien\xc8\x9b\xc4\x83 a drepturilor, \xc3\xaen cadrul c\xc4\x83reia sistemul de guvern\xc4\x83m\xc3\xa2nt civil, creat prin consim\xc8\x9b\xc4\x83m\xc3\xa2nt comun, s\xc4\x83 fie garantat; ace\xc8\x99tia sus\xc8\x9bineau c\xc4\x83 regimul politic este creat printr-un contract \xc8\x99i c\xc4\x83 fiecare cet\xc4\x83\xc8\x9bean posed\xc4\x83 sentimentul de suveranitate." A\xc8\x99adar, guvernul mixt reprezint\xc4\x83 centrul ambelor forme britanice de democra\xc8\x9bie din epoca modern\xc4\x83:\xc2\xa0monarhia constitu\xc8\x9bional\xc4\x83\xc2\xa0\xc8\x99i\xc2\xa0republicanismul - modelul american._NEWLINE_\xe2\x80\x9eP\xc4\x83rintele" constitu\xc8\x9biei Americane,\xc2\xa0James Madison, a declarat \xc3\xaen articolul nr. 40 al colec\xc8\x9biei \xe2\x80\x9eFederalist" c\xc4\x83 acordul constitu\xc8\x9bional din 1787 a creat o constitu\xc8\x9bie amestecat\xc4\x83. \xc3\x8en articolul nr. 63 din aceea\xc8\x99i colec\xc8\x9bie, Madison a f\xc4\x83cut referire la Polybius.\xc2\xa0Totu\xc8\x99i, mult mai important era faptul c\xc4\x83 \xe2\x80\x9emajoritatea" ideilor pe care revolu\xc8\x9bionarii americani le-au adoptat \xc3\xaen cadrul regimului lor politic \xe2\x80\x9eau f\xc4\x83cut parte din marea tradi\xc8\x9bie a reformatorilor secolului al XVIII-lea din Commonwealth \xc8\x99i anume, ideologia radical\xc4\x83 a partidului Whig."\n_START_SECTION_\nOpinii moderne\n_START_PARAGRAPH_\nO \xc8\x99coal\xc4\x83 de savan\xc8\x9bi ap\xc4\x83rut\xc4\x83 \xc3\xaen Statele Unite consider\xc4\x83 c\xc4\x83 guvernarea mixt este elementul principal al unei republici \xc8\x99i sus\xc8\x9bine c\xc4\x83 SUA e condus\xc4\x83 de un suveran - Pre\xc8\x99edintele (monarhia), de un grup - Senatul, care ini\xc8\x9bial trebuia s\xc4\x83 reprezinte clasa de sus (aristocra\xc8\x9bia), \xc8\x99i de popor - Camera Reprezentan\xc8\x9bilor (democra\xc8\x9bia)._NEWLINE_De asemenea, o \xc8\x99coal\xc4\x83 american\xc4\x83 recent ap\xc4\x83rut\xc4\x83 sus\xc8\x9bine c\xc4\x83, \xc3\xaen ultimele decenii, Curtea Suprem\xc4\x83 a devenit un exemplu de regim mixt, asigur\xc3\xa2nd o separare continu\xc4\x83 a autorit\xc4\x83\xc8\x9bii prin\xc2\xa0alegerea direct\xc4\x83 a senatorilor \xc8\x99i prin p\xc4\x83strarea \xc8\x99i combinarea sistemelor existente (democra\xc8\x9bie, aristocra\xc8\x9bie, republic\xc4\x83 \xc8\x99i monarhie).\n_START_SECTION_\nUniunea European\xc4\x83\n_START_PARAGRAPH_\nPotrivit unor cercet\xc4\x83ri, \xc3\xaen contextul\xc2\xa0Uniunii Europene, Pre\xc8\x99edintele Comisiei reprezint\xc4\x83 conducerea suveran\xc4\x83, \xc3\xaen timp ce Consiliul \xc3\xaentruchipeaz\xc4\x83 dimensiunea aristocratic\xc4\x83, iar Parlamentul, pe cea democratic\xc4\x83.'